**GRAD KARLOVAC**, 47000 Karlovac, Banjavčićeva 9, OIB 25654647153, zastupan po gradonačelniku Grada Karlovca Damiru Mandiću, dipl. teologu (u daljnjem tekstu: Ugovaratelj)

i

**NAZIV,** ADRESA,OIB , zastupan po (u daljnjem tekstu: Korisnik)

Sklapaju u Karlovcu dana \_\_\_\_\_\_\_\_ godine

**UGOVOR**

o sufinanciranju provedbe projekta

**„NAZIV“**

**Predmet ugovora**

**Članak 1.**

1.1. Predmet ovog Ugovora je sufinanciranje provedbe Projekta: „naziv“ prema Natječaju za predlaganje programa u kulturi Grada Karlovca za 2019. godinu u skladu s Programom javnih potreba u kulturi grada Karlovca za 2019. godinu, KLASA: \_\_\_\_\_\_\_\_\_, URBROJ: \_\_\_\_\_\_\_\_\_, donesenom dana \_\_\_\_\_\_\_\_\_ godine na \_\_\_ sjednici Gradskog vijeća grada Karlovca.

1.2. Ugovaratelj se obvezuje sufinancirati Projekt iz prethodnog stavka u iznosu sufinanciranja od \_\_\_\_\_\_\_\_kuna (riječima).

1.3. Sredstva se dodjeljuju namjenski za pokrivanje rashoda ostvarenja projekta „naziv“, a opravdanim rashodima smatraju se:

- nabava uredskog i ostalog potrošnog materijala za ostvarenje Projekta

- troškovi prijevoza i/ili javnog prijevoza

- troškovi tiskanja, medijskog oglašavanja i promidžbe

- najam prostora i opreme

- honorari i autorski honorari

- troškovi autorskih prava

- usluge telekomunikacija

- troškovi smještaja i prehrane isključivo za višednevne međunarodne programe

- ostali opravdani rashodi.

1.4. Ugovaratelj ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog projekta već odgovornost za provedbu Projekta iz članka 1. stavka 1. u cijelosti preuzima Korisnik.

1.5. Sredstva Ugovaratelja za provedbu natječaja i sufinanciranje projekata za **2019. godinu,** osigurana su u Proračunu Grada Karlovca za 2019. godinu, Program A 06 6006, Aktivnost A600001 Kulturni programi ustanova i udruga, pozicija R0\_\_\_ „Tekuće donacije u novcu – programi javnih potreba u kulturi“.

1.6. Projekt Korisnika sufinancira se u rokovima i pod uvjetima navedenim u ovom Ugovoru, a Korisnik potvrđuje da je s njima upoznat te da ih prihvaća.

**Stupanje na snagu i trajanje Ugovora**

**Članak 2.**

2.1. Ovaj Ugovor stupa na snagu danom potpisa obiju ugovornih strana i proizvodi pravne učinke do datuma dostave završnog izvješća odnosno najkasnije do 31.1.2020. godine.

2.2. Provedbeno razdoblje Projekta traje najdulje do 31.12.2019. godine.

**Financiranje Projekta**

**Članak 3.**

3.1. Sredstva iz članka 1. Stavak 2. ovog Ugovora Grad Karlovac uplatit će na IBAN Korisnika HR\_\_\_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_banke na temelju Zahtjeva za isplatu sa specifikacijom troškova.

3.2. Ukoliko Ugovaratelj tijekom provedbe Projekta uoči postojanje određenih nepravilnosti, kao što je nenamjensko trošenje sredstava sufinanciranja, postupanje protivno odredbama ovog ugovora, odstupanje od uvjeta i načina provedbe Projekta, kao i sve druge možebitne nepravilnosti na strani Korisnika, Ugovaratelj je ovlašten jednostrano raskinuti ovaj Ugovor i zahtijevati povrat cjelokupnog iznosa uplaćenih sredstava sufinanciranja.

**Ostale obveze Korisnika**

**Članak 4.**

4.1. Korisnik je dužan pridržavati se uvjeta i načina provedbe Projekta sukladno predloženom prijedlogu temeljem kojega su mu sredstva i odobrena, poštujući troškovnik i namjensko korištenje sredstava odobrenih od Ugovaratelja.

4.2. Radi kontrole namjenskog trošenja sredstava Korisnik će Ugovaratelju dostaviti izvješće o provedbi projekta najkasnije do 31.1.2020. godine na propisanim obrascima i to opisno izvješće te financijsko izvješće uz detaljno dokumentiranje svih sufinanciranih troškova:

-za bezgotovinska plaćanja-preslike računa (R1 ili R2) koji glase na Korisnika te pripadajući izvod o izvršenom plaćanju

-za gotovinska plaćanja-preslike računa (R1 ili R2) koji glase na Korisnika, preslike isplatnica iz blagajne i preslike blagajničkog izvješća

-ostalu dokumentaciju-putni nalozi s pripadajućim prilozima, dokumenti na temelju kojih su obavljana plaćanja (ugovori, sporazumi, obračuni honorara i sl.)

**Dostavljanje pismena**

**Članak 5.**

5.1. Svaka komunikacija vezana uz ovaj Ugovor se vodi u pisanom obliku uz navođenje broja ugovora i naziva projekta. Sva pismena će ugovorne strane slati poštom preporučeno na adrese Ugovaratelja i Korisnika.

**Raskid Ugovora**

**Članak 6.**

6.1. Ukoliko jedna ugovorna strana ne može izvršavati obveze na način i u rokovima utvrđenim odredbama ovog Ugovora, o tome je obvezna očitovati se drugoj ugovornoj strani. Ugovaratelj može kada za to postoje opravdani razlozi, na pisani zahtjev Korisnika, produljiti rok projekta i rok podnošenja izvješća. U slučaju da ugovorne strane ne postignu sporazumno rješenje, svaka može raskinuti ovaj Ugovor pisanom obaviješću o raskidu Ugovora poslanom poštom preporučeno. Danom raskida Ugovora smatra se dan zaprimanja tako poslane obavijesti.

6.2. Ugovorne strane suglasne su da ovaj Ugovor može biti raskinut sporazumom obiju ugovornih strana ili u slučaju nastupa sljedećih okolnosti:

- ukoliko zbog više sile nije moguće ispunjavati ugovorene obveze

- ukoliko nastupe druge okolnosti ili događaji koji onemogućavaju ispunjenje Ugovora

- ukoliko Ugovaratelj uoči da Korisnik nenamjenski troši sredstava

6.3. O nastupu okolnosti iz prethodnog stavka ovog članka, ugovorna strana na čijoj strani su nastupile iste, obvezna je odmah po njihovu nastupanju obavijestiti drugu ugovornu stranu pisanom obaviješću poslanom preporučenom poštom.

6.4. U slučaju sporazumnog raskida Ugovora, smatra se da je ugovor raskinut danom potpisivanja sklapanja sporazuma.

6.5 Ugovaratelj je ovlašten jednostrano raskinuti ovaj Ugovor kako je već navedeno u članku 3. stavak 2. Ugovora.

6.6. Ukoliko Ugovaratelj utvrdi da Korisnik nije ispunio ugovorne obveze, uskratit će pravo na

financijsku potporu projekata Korisnika u sljedeće dvije godine.

**Završne odredbe**

**Članak 7.**

7.1. Na sve što nije utvrđeno ovim Ugovorom, primjenjuju se odredbe Zakona o obveznim odnosima i ostalih pozitivnih propisa Republike Hrvatske.

7.2. Ugovorne strane će sve možebitne nastale sporove iz ovog Ugovora rješavati sporazumno, a ukoliko u tome ne uspiju, ugovaraju mjesnu nadležnost stvarno nadležnog suda u Karlovcu.

**Članak 8.**

7.3. Ovaj Ugovor je sklopljen u 3 (tri) istovjetna primjerka, svaki sa snagom izvornika, od kojih Ugovaratelj zadržava 2 (dva) primjerka, dok 1 (jedan) zadržava Korisnik.

**GRAD KARLOVAC NAZIV**

KLASA:

URBROJ: URBROJ:

REGBROJ:

GRADONAČELNIK RAVNATELJ/PREDSJEDNIK

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_